title: Регламент за изпълнение (ЕС) 2018/1506 на Комисията от 10 октомври 2018 година относно извънредни мерки за подпомагане на пазара в сектора на яйцата и сектора на птичето месо в Италия

text:
                  11.10.2018

                  BG

                  Официален вестник на Европейския съюз

                  L 255/1

         РЕГЛАМЕНТ ЗА ИЗПЪЛНЕНИЕ (ЕС) 2018/1506 НА КОМИСИЯТА
         от 10 октомври 2018 година
         относно извънредни мерки за подпомагане на пазара в сектора на яйцата и сектора на птичето месо в Италия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 220, параграф 1, буква а) от него,
         като има предвид, че:

                     (1)

                     В периода от 30 април 2016 г. до 28 септември 2017 г. Италия потвърди и уведоми за появата на 43 огнища на високопатогенна инфлуенца по птиците от подтипове H5 и Н7. Засегнатите видове са патици, пуйки, токачки, както и пиленца, пилета, ярки и кокошки носачки от вида Gallus domesticus.

                     (2)

                     Италия предприе незабавно и ефикасно всички необходими ветеринарни мерки и мерки във връзка със здравето на животните, изисквани в съответствие с Директива 2005/94/ЕО на Съвета (2).

                     (3)

                     По-конкретно Италия взе мерки за борба, мониторинг и превенция и определи предпазни и надзорни зони („регулираните зони“) съгласно решения за изпълнение (ЕС) 2016/697 (3), (ЕС) 2017/155 (4), (ЕС) 2017/247 (5) (ЕС) 2017/263 (6), (ЕС) 2017/417 (7), (ЕС) 2017/554 (8), (ЕС) 2017/696 (9), (ЕС) 2017/780 (10), (ЕС) 2017/977 (11), (ЕС) 2017/1397 (12), (ЕС) 2017/1415 (13), (ЕС) 2017/1484 (14), (ЕС) 2017/1519 (15) и (ЕС) 2017/1593 на Комисията (16).

                     (4)

                     Италия информира Комисията, че необходимите ветеринарни мерки и мерки във връзка със здравето на животните, приложени за ограничаване и ликвидиране на разпространението на болестта, са засегнали много голям брой оператори и че тези оператори са понесли загуби на доход, които не са допустими за финансиране от Съюза съгласно Регламент (ЕС) № 652/2014 на Европейския парламент и на Съвета (17).

                     (5)

                     На 9 март 2018 г. Комисията получи от Италия официално искане за частично финансиране на някои извънредни мерки съгласно член 220, параграф 3 от Регламент (ЕС) № 1308/2013 за огнищата, потвърдени в периода от 30 април 2016 г. до 28 септември 2017 г. На 1 юни 2018 г., 14 юни 2018 г., 22 юни 2018 г. и 11 юли 2018 г. италианските органи уточниха и документираха искането си.

                     (6)

                     В резултат на приложените ветеринарни мерки и мерки във връзка със здравето на животните, посочени в съображение 3, бяха удължени периодите на некултивиране, беше забранено въвеждането на птици и беше ограничено преместването в стопанствата за всички видове птици, разположени в регулираните зони, определени след появата на огнища на високопатогенна инфлуенца по птиците от подтипове H5 и Н7. Засегнати бяха следните видове птици: патици, пуйки, токачки, както и пиленца, пилета, ярки и кокошки носачки от вида Gallus domesticus. Това е довело до загуба на продукция от яйца за люпене, яйца за консумация и птиче месо в тези стопанства. Поради това е целесъобразно да се компенсират загубите, дължащи се на унищожени, преработени и преокачествени в по-нисък клас яйца, както и на непроизведени животни, по-дълго отглеждане или умъртвяване.

                     (7)

                     В съответствие с член 220, параграф 5 от Регламент (ЕС) № 1308/2013 частичното финансиране от Съюза е равно на 50 % от разходите, направени от Италия за извънредните мерки за подпомагане на пазара. След като разгледа полученото от Италия искане във връзка с огнищата, потвърдени в периода от 30 април 2016 г. до 28 септември 2017 г., Комисията следва да определи максималните количества, допустими за финансиране по отношение на всяка извънредна мярка за подпомагане на пазара.

                     (8)

                     С цел да се избегне всякакъв риск от свръхкомпенсиране, фиксираната сума на частичното финансиране следва да се основава на технически и икономически проучвания или на счетоводни документи и да бъде определена на подходящо равнище за всяко животно и продукт по категории.

                     (9)

                     С цел да се избегне всякакъв риск от двойно финансиране, понесените загуби не трябва да са били компенсирани от държавна помощ или застраховка, а частичното финансиране от Съюза по настоящия регламент следва да бъде ограничено до допустимите животни и продукти, за които не е било получено финансиране от Съюза съгласно Регламент (ЕС) № 652/2014.

                     (10)

                     Обхватът и продължителността на извънредните мерки за подпомагане на пазара, предвидени в настоящия регламент, следва да бъдат ограничени до това, което е строго необходимо за подпомагането на пазара. По-специално извънредните мерки за подпомагане на пазара следва да се прилагат единствено за продукцията от птици и яйца в стопанствата, разположени в регулираните зони, и за периода на прилагане на ветеринарните мерки и мерките във връзка със здравето на животните, предвидени в законодателството на Съюза и в италианското законодателство, по отношение на 43-те огнища на високопатогенна инфлуенца по птиците, потвърдени в периода от 30 април 2016 г. до 28 септември 2017 г., и на съответните регулирани зони.

                     (11)

                     С цел да се осигури гъвкавост, в случай че броят на допустимите за компенсиране животни или яйца се различава от максималния брой, определен в настоящия регламент въз основа на прогнозни данни, компенсацията може да бъде коригирана в определени граници, стига да се спазва максималната сума на частично финансираните от Съюза разходи.

                     (12)

                     За да се гарантира добро бюджетно управление на тези извънредни мерки за подпомагане на пазара, следва да бъдат допустими за частично финансиране от Съюза само плащанията, които Италия е направила към бенефициерите най-късно до 30 септември 2019 г. Член 5, параграф 2 от Делегиран регламент (ЕС) № 907/2014 на Комисията (18) не следва да се прилага.

                     (13)

                     С цел да се гарантират допустимостта и правилността на плащанията, Италия следва да извършва предварителни проверки.

                     (14)

                     За да може Съюзът да извърши финансов контрол, Италия следва да информира Комисията за уравняването на плащанията.

                     (15)

                     С цел да се гарантира незабавното прилагане от Италия на мерките, установени в настоящия регламент, той следва да влезе в сила в деня след деня на публикуването му в Официален вестник на Европейския съюз.

                     (16)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            Съюзът предоставя частично финансиране, равно на 50 % от разходите, направени от Италия за подпомагане на пазара на яйца за люпене, яйца за консумация и птиче месо, който беше сериозно засегнат от 43-те огнища на високопатогенна инфлуенца по птиците от подтипове H5 и Н7, установени и нотифицирани от Италия в периода от 30 април 2016 г. до 28 септември 2017 г.

            Член 2
            Разходите, направени от Италия, са допустими за частично финансиране от Съюза само:

                        а)

                        за периода на прилагане на ветеринарните мерки и мерките във връзка със здравето на животните, посочени в законодателните актове на Съюза и на Италия, изброени в приложението и отнасящи се за периода, посочен в член 1; и

                        б)

                        за птицевъдните стопанства, в които са се прилагали ветеринарните мерки и мерките във връзка със здравето на животните и които са разположени в зоните, посочени в изброените в приложението законодателни актове на Съюза и на Италия („регулираните зони“); и

                        в)

                        ако Италия ги е изплатила на бенефициерите най-късно до 30 септември 2019 г. Член 5, параграф 2 от Делегиран регламент (ЕС) № 907/2014 не се прилага; и

                        г)

                        ако по отношение на животното или продукта не е ползвана за посочения в буква а) период никаква компенсация под формата на държавна помощ или на застраховка и за тях не е получено финансиране от Съюза съгласно Регламент (ЕС) № 652/2014.

            Член 3

               1.   Максималното равнище на частичното финансиране от Съюза е 11,1 млн. евро, разпределено, както следва:

                           а)

                           за загубата на продукция от птици, разположени в регулираната зона, се прилагат следните фиксирани суми:

                                       i)

                                       0,11 EUR на унищожено яйце за люпене от код по КН 0407 11 00, за максимален брой от 2 320 318 яйца;

                                       ii)

                                       0,07895 EUR на яйце за люпене от код по КН 0407 11 00, преработено в яйчни продукти, за максимален брой от 2 935 380 яйца;

                                       iii)

                                       0,057 EUR на яйце за люпене от код по КН 0407 11 00, преокачествено в по-нисък клас като храна за домашни любимци, за максимален брой от 190 000 яйца;

                                       iv)

                                       0,019 EUR на яйце от клетъчно отглеждани кокошки от код по КН 0407 11 00, преработено в яйчни продукти, за максимален брой от 5 788 593 яйца;

                                       v)

                                       0,02375 EUR на яйце от подово отглеждани кокошки от код по КН 0407 11 00, преработено в яйчни продукти, за максимален брой от 37 903 308 яйца;

                                       vi)

                                       0,085 EUR на седмица на женска пуйка за угояване от код по КН 0105 99 30, за максимален брой от 1 342 757 животни;

                                       vii)

                                       0,129 EUR на седмица на мъжка пуйка за угояване от код по КН 0105 99 30, за максимален брой от 2 397 112 животни;

                                       viii)

                                       0,045 EUR на седмица на токачка от код по КН 0105 99 50, за максимален брой от 194 548 животни;

                                       ix)

                                       0,045 EUR на седмица на бройлер от код по КН 0105 94 00, за максимален брой от 27 626 088 животни;

                                       x)

                                       0,12385 EUR на седмица на патица за угояване от код по КН 0105 99 10, за максимален брой от 41 302 животни;

                                       xi)

                                       0,085 EUR на седмица на клетъчно отглеждана кокошка носачка от код по КН 0105 94 00, за максимален брой от 176 000 животни;

                                       xii)

                                       0,1065 EUR на седмица на подово отглеждана кокошка носачка от код по КН 0105 94 00, за максимален брой от 932 625 животни;

                                       xiii)

                                       0,04 EUR на седмица на подово отглеждана ярка от код по КН 0105 94 00, за максимален брой от 414 900 животни;

                           б)

                           за загубите, свързани с по-дългото отглеждане поради забрана за преместване в регулираните зони, се прилагат следните фиксирани суми на животно:

                                       i)

                                       0,115 EUR на седмица на стандартна ярка от код по КН 0105 94 00, за максимален брой от 400 553 животни;

                                       ii)

                                       0,0995 EUR на седмица на стандартно пиле от код по КН 0105 94 00, за максимален брой от 754 942 животни;

                                       iii)

                                       0,0995 EUR на седмица на токачка от код по КН 0105 99 50, за максимален брой от 1 277 животни;

                                       iv)

                                       0,46 EUR на седмица на стандартна пуйка от код по КН 0105 99 30, за максимален брой от 12 662 животни;

                                       v)

                                       8,46 EUR на едроразмерна пуйка от код по КН 0105 99 30, за максимален брой от 12 662 животни;

                                       vi)

                                       0,2618 EUR на седмица на патица за угояване от код по КН 0105 99 10, за максимален брой от 7 700 животни;

                           в)

                           за умъртвяване на домашни птици в регулираните зони се прилагат следните фиксирани суми на животно:

                                       i)

                                       0,5183 EUR на женска пуйка от код по КН 0105 12 00, за максимален брой от 144 580 животни;

                                       ii)

                                       1,03 EUR на мъжка пуйка от код по КН 0105 12 00, за максимален брой от 186 080 животни;

                                       iii)

                                       0,18375 EUR на пиле от код по КН 0105 11 19, за максимален брой от 37 000 животни;

                                       iv)

                                       0,20875 EUR на селско пиле от код по КН 0105 11 19, за максимален брой от 779 519 животни;

                           г)

                           за загубата на продукция от птици за разплод, разположени в регулираните зони, се прилагат следните фиксирани суми на животно:

                                       i)

                                       0,1815 EUR на бройлер от код по КН 0105 94 00, за максимален брой от 853 692 животни;

                                       ii)

                                       1,2225 EUR на пуйка от код по КН 0105 99 30, за максимален брой от 48 050 животни.

               2.   Когато броят на допустимите за компенсиране животни или яйца нахвърля определения в параграф 1 максимален брой животни или яйца по всяка позиция, допустимите за частично финансиране от Съюза разходи може да се коригират за всяка позиция и да надхвърлят сумите, получени при прилагане на максималния брой за всяка позиция, при условие че корекциите общо остават под 10 % от максималното равнище на частично финансираните от Съюза разходи, посочено в параграф 1.

            Член 4
            Италия извършва административни и физически проверки в съответствие с членове 58 и 59 от Регламент (ЕС) № 1306/2013 на Европейския парламент и на Съвета (19).
            По-специално Италия проверява:

                        а)

                        допустимостта на заявителя, подаващ искането за подпомагане;

                        б)

                        за всеки допустим заявител — допустимостта, количеството и стойността на действителната загуба на продукция;

                        в)

                        че нито един допустим заявител не е получил финансиране от каквито и да е други източници за компенсиране на загубите, посочени в член 2 от настоящия регламент.

                  По отношение на допустимите заявители, за които административните проверки са завършени, помощта може да бъде изплатена, без да се изчаква приключването на всички проверки, по-специално тези относно заявителите, избрани за проверки на място.
            В случаите, когато допустимостта на даден заявител не е била потвърдена, помощта трябва да бъде възстановена и да бъдат наложени санкции.

            Член 5
            Италия информира Комисията за уравняването на плащанията.

            Член 6
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 671.

            (2)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).

            (3)  Решение за изпълнение (ЕС) 2016/697 на Комисията от 4 май 2016 г. относно някои защитни мерки във връзка с високопатогенна инфлуенца по птиците от подтип H7N7 в Италия (ОВ L 120, 5.5.2016 г., стр. 35).

            (4)  Решение за изпълнение (ЕС) 2017/155 на Комисията от 26 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 23, 28.1.2017 г., стр. 25).

            (5)  Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).

            (6)  Решение за изпълнение (ЕС) 2017/263 на Комисията от 14 февруари 2017 г. за въвеждане на мерки за ограничаване на риска и за засилване на мерките за биологична сигурност и на системите за ранно откриване във връзка с риска от предаване на вируси на високопатогенна инфлуенца по птиците от дивите към домашните птици (ОВ L 39, 16.2.2017 г., стр. 6).

            (7)  Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).

            (8)  Решение за изпълнение (ЕС) 2017/554 на Комисията от 23 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15).

            (9)  Решение за изпълнение (ЕС) 2017/696 на Комисията от 11 април 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 101, 12.4.2017 г., стр. 80).

            (10)  Решение за изпълнение (ЕС) 2017/780 на Комисията от 3 май 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 116, 5.5.2017 г., стр. 30).

            (11)  Решение за изпълнение (ЕС) 2017/977 на Комисията от 8 юни 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 146, 9.6.2017 г., стр. 155).

            (12)  Решение за изпълнение (ЕС) 2017/1397 на Комисията от 27 юли 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 197, 28.7.2017 г., стр. 13).

            (13)  Решение за изпълнение (ЕС) 2017/1415 на Комисията от 3 август 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 203, 4.8.2017 г., стр. 9).

            (14)  Решение за изпълнение (ЕС) 2017/1484 на Комисията от 17 август 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 214, 18.8.2017 г., стр. 28).

            (15)  Решение за изпълнение (ЕС) 2017/1519 на Комисията от 1 септември 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 228, 2.9.2017 г., стр. 1).

            (16)  Решение за изпълнение (ЕС) 2017/1593 на Комисията от 20 септември 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 243, 21.9.2017 г., стр. 14).

            (17)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).

            (18)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).

            (19)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).

            ПРИЛОЖЕНИЕ

               Регулирани зони и периоди, посочени в член 2

            Части от Италия и периоди, установени в съответствие с Директива 2005/94/ЕО и определени във:

                        —

                        Решение за изпълнение (ЕС) 2016/697 на Комисията от 4 май 2016 г. относно някои защитни мерки във връзка с високопатогенна инфлуенца по птиците от подтип H7N7 в Италия (ОВ L 120, 5.5.2016 г., стр. 35),

                        —

                        Решение за изпълнение (ЕС) 2017/155 на Комисията от 26 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 23, 28.1.2017 г., стр. 25),

                        —

                        Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62),

                        —

                        Решение за изпълнение (ЕС) 2017/263 на Комисията от 14 февруари 2017 г. за въвеждане на мерки за ограничаване на риска и за засилване на мерките за биологична сигурност и на системите за ранно откриване във връзка с риска от предаване на вируси на високопатогенна инфлуенца по птиците от дивите към домашните птици (ОВ L 39, 16.2.2017 г., стр. 6),

                        —

                        Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177),

                        —

                        Решение за изпълнение (ЕС) 2017/554 на Комисията от 23 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15),

                        —

                        Решение за изпълнение (ЕС) 2017/696 на Комисията от 11 април 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 101, 13.4.2017 г., стр. 80),

                        —

                        Решение за изпълнение (ЕС) 2017/780 на Комисията от 3 май 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 116, 5.5.2017 г., стр. 30),

                        —

                        Решение за изпълнение (ЕС) 2017/977 на Комисията от 8 юни 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 146, 9.6.2017 г., стр. 155),

                        —

                        Решение за изпълнение (ЕС) 2017/1397 на Комисията от 27 юли 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 197, 28.7.2017 г., стр. 13),

                        —

                        Решение за изпълнение (ЕС) 2017/1415 на Комисията от 3 август 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 203, 4.8.2017 г., стр. 9),

                        —

                        Решение за изпълнение (ЕС) 2017/1484 на Комисията от 17 август 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 214, 18.8.2017 г., стр. 28),

                        —

                        Решение за изпълнение (ЕС) 2017/1519 на Комисията от 1 септември 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 228, 2.9.2017 г., стр. 1),

                        —

                        Решение за изпълнение (ЕС) 2017/1593 на Комисията от 20 септември 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 243, 21.9.2017 г., стр. 14),

                        —

                        заповеди на Министерството на здравеопазването за обявяване на инфекция вследствие на появата на огнища на високопатогенна инфлуенца по птиците, потвърдени между 30 април 2016 г. и 28 септември 2017 г.


title: Регламент за изпълнение (ЕС) 2018/1532 на Комисията от 12 октомври 2018 година относно неподновяването на одобрението на активното вещество дикват в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията (Текст от значение за ЕИП.)

text:
                  15.10.2018

                  BG

                  Официален вестник на Европейския съюз

                  L 257/10

         РЕГЛАМЕНТ ЗА ИЗПЪЛНЕНИЕ (ЕС) 2018/1532 НА КОМИСИЯТА
         от 12 октомври 2018 година
         относно неподновяването на одобрението на активното вещество дикват в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 и член 78, параграф 2 от него,
         като има предвид, че:

                     (1)

                     С Директива 2001/21/ЕО на Комисията (2) дикватът е включен като активно вещество в приложение I към Директива 91/414/ЕИО на Съвета (3).

                     (2)

                     Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

                     (3)

                     Срокът на одобрението на активното вещество дикват, определен в част А от приложението към Регламент за изпълнение (ЕС) № 540/2011, изтича на 30 юни 2019 г.

                     (4)

                     В съответствие с член 4 от Регламент (ЕС) № 1141/2010 на Комисията (5) и в предвидения в същия член срок бяха подадени две заявления за подновяване на включването на диквата в приложение I към Директива 91/414/ЕИО.

                     (5)

                     Заявителите представиха допълнителните досиета, изисквани съгласно член 9 от Регламент (ЕС) № 1141/2010. Според докладващата държава членка заявленията са пълни.

                     (6)

                     Докладващата държава членка изготви доклад за оценка във връзка с подновяването, като се консултира със съдокладващата държава членка, и на 19 септември 2014 г. го представи на Европейския орган за безопасност на храните („Органа“) и на Комисията.

                     (7)

                     Органът изпрати доклада за оценка във връзка с подновяването на заявителите и на държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.

                     (8)

                     На 12 ноември 2015 г. Органът предаде на Комисията заключението си (6) за това дали може да се очаква дикватът да отговаря на критериите за одобрение, предвидени в член 4 от Регламент (ЕО) № 1107/2009. Органът установи висок риск за здравето на работниците, случайно намиращите се и постоянно пребиваващите лица. След публикуването на упоменатото заключение Органът и един заявител проведоха техническо обсъждане относно оценката на несвързания с прием на храна риск. През ноември 2017 г. ЕОБХ информира заявителя, че оценката, разглеждаща най-подходящия научен подход, е приключила, но Комисията би могла да обмисли необходимостта от повторна оценка на несвързаната с прием на храна експозиция на дикват чрез възлагане на оценка на ЕОБХ. На 19 февруари 2018 г. Комисията възложи на ЕОБХ упоменатата повторна оценка на несвързаната с прием на храна експозиция на дикват. На 17 април 2018 г. (7) Органът потвърди висок риск за здравето на случайно намиращите се и постоянно пребиваващите лица при всички сценарии. Освен това е установен висок риск за птиците (8).

                     (9)

                     Комисията прикани заявителите да представят своите коментари относно заключението на Органа и изявлението на Органа от 2018 г., а в съответствие с член 17, параграф 1 от Регламент (ЕС) № 1141/2010 — и относно проекта на доклада за преглед. Заявителите представиха своите коментари и те бяха разгледани внимателно.

                     (10)

                     Независимо от изложените от заявителите аргументи обаче не беше възможно да бъдат отхвърлени опасенията, свързани с веществото.

                     (11)

                     Поради това не бе установено дали критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ дикват. Поради това в съответствие с член 20, параграф 1, буква б) от същия регламент е целесъобразно да не се подновява одобрението на активното вещество дикват.

                     (12)

                     На държавите членки следва да се предостави достатъчно време да отнемат разрешенията за продукти за растителна защита, съдържащи дикват.

                     (13)

                     За продуктите за растителна защита, съдържащи дикват, за които държавите членки предоставят гратисен период в съответствие с член 46 от Регламент (ЕО) № 1107/2009, посоченият период следва да изтече най-късно на 4 февруари 2020 г.

                     (14)

                     Настоящият регламент не възпрепятства подаването на ново заявление за одобряване на диквата в съответствие с член 7 от Регламент (ЕО) № 1107/2009.

                     (15)

                     Постоянният комитет по растенията, животните, храните и фуражите не даде становище в срока, определен от неговия председател. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,

               ПРИЕ НАСТОЯЩИЯ РЕГЛАМЕНТ:

            Член 1
            Неподновяване на одобрението на активното вещество
            Одобрението на активното вещество дикват не се подновява.

            Член 2
            Преходни мерки
            Държавите членки отнемат разрешенията за продукти за растителна защита, съдържащи дикват като активно вещество, не по-късно от 4 май 2019 г.

            Член 3
            Гратисен период
            Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 4 февруари 2020 г.

            Член 4
            Изменениe на Регламент за изпълнение (ЕС) № 540/2011
            В част А от приложението към Регламент за изпълнение (ЕС) № 540/2011 ред № 15 относно диквата се заличава.

            Член 5
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 309, 24.11.2009 г., стр. 1.

            (2)  Директива 2001/21/ЕО на Комисията от 5 март 2001 г. за изменение на приложение I към Директива 91/414/ЕИО на Съвета относно пускането на пазара на продукти за растителна защита, с оглед включването на амитрол, дикват, пиридат, тиабендазол като активни вещества (ОВ L 69, 10.3.2001 г., стр. 17).

            (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

            (5)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

            (6)  ЕОБХ (Европейски орган за безопасност на храните), 2015. Заключение във връзка с партньорската проверка на оценката на риска от употребата на активното вещество дикват като пестицид. Бюлетин на ЕОБХ (EFSA Journal) 2015;13(11):4308, 127 стр.

            (7)  ЕОБХ (Европейски орган за безопасност на храните), 2018. Изявление относно несвързаната с прием на храна експозиция на дикват. Бюлетин на ЕОБХ (EFSA Journal) 2018;16(4):5260, 111 стр.

            (8)  ЕОБХ (Европейски орган за безопасност на храните), 2015. Заключение във връзка с партньорската проверка на оценката на риска от употребата на активното вещество дикват като пестицид. Бюлетин на ЕОБХ (EFSA Journal) 2015;13(11):4308, 127 стр.


title: Регламент за изпълнение (ЕС) 2018/1557 на Комисията от 17 октомври 2018 година за изменение на Регламент за изпълнение (ЕС) 2016/1368 на Комисията за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета (Текст от значение за ЕИП.)

text:
                  18.10.2018

                  BG

                  Официален вестник на Европейския съюз

                  L 261/10

         РЕГЛАМЕНТ ЗА ИЗПЪЛНЕНИЕ (ЕС) 2018/1557 НА КОМИСИЯТА
         от 17 октомври 2018 година
         за изменение на Регламент за изпълнение (ЕС) 2016/1368 на Комисията за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1), и по-специално член 20, параграф 1 от него,
         като има предвид, че:

                     (1)

                     Бенчмарковете играят важна роля при определянето на цените на различни финансови инструменти и финансови договори и при измерването на резултатите на много инвестиционни фондове. Често при предоставянето на входящи данни и администрирането на референтни показатели има риск от манипулиране, а участващите лица често са изправени пред конфликт на интереси.

                     (2)

                     За да изпълняват икономическата си роля, бенчмарковоте трябва да бъдат представителни за съответния базов пазар или за икономическата действителност, която отразяват. Когато даден бенчмарк престане да бъде представителен за базовия пазар, както например при междубанковите лихвени проценти, възниква риск, например от нарушаване на почтеността на пазара и влошаване на възможностите за финансиране на домакинствата (под формата на кредити и ипотечни заеми) и предприятията в Съюза.

                     (3)

                     Рисковете за ползвателите, пазарите и икономиката на Съюза като цяло се увеличават с нарастването на общата стойност на финансовите инструменти, финансовите договори и инвестиционните фондове, чиито параметри се определят въз основа на определен бенчмарк. Затова в Регламент (ЕС) 2016/1011 са определени различни категории бенчмаркове и са установени допълнителни изисквания, с които да се гарантират достоверността и стабилността на някои бенчмаркове, считани за критични, включително правомощието на компетентните органи при определени условия да поискат предоставянето на входящи данни или администрирането на даден критичен бенчмарк.

                     (4)

                     В Регламент за изпълнение (ЕС) 2016/1368 на Комисията (2) се определя списък на критичните бенчмаркове, използвани на финансовите пазари, в съответствие с Регламент (ЕС) 2016/1011.

                     (5)

                     В съответствие с член 20, параграф 1 от Регламент (ЕС) 2016/1011 на Комисията се предоставя правомощието да приема актове за изпълнение с цел изготвяне и преглед най-малко на две години на списък на критичните бенчмаркове.

                     (6)

                     В съответствие с член 20, параграф 1, буква б) от Регламент (ЕС) 2016/1011 бенчмарковете могат да бъдат включени в списъка на критичните бенчмаркове, когато тези бенчмаркове, наред с другото, са представени от доставчици, повечето от които са разположени в една държава членка и са признати за критични в тази държава членка.

                     (7)

                     На 22 януари 2018 г. компетентният орган на Швеция, Finansinspektionen, представи на Европейския орган за ценни книжа и пазари („ЕОЦКП“) предложението си да признае Стокхолмския междубанков лихвен процент („STIBOR“) за критичен бенчмарк съгласно член 20, параграф 1, буква б) от Регламент (ЕС) 2016/1011, тъй като той е от решаващо значение в Швеция и се основава на данните, предоставяни от доставчици, по-голямата част от които са разположени в Швеция.

                     (8)

                     STIBOR е референтен лихвен процент, който се основава на средните лихвени проценти, при които редица банки, които извършват дейност на шведския паричния пазар са готови да си предоставят помежду си необезпечени кредити при различни падежи. На 22 януари 2018 г. седем банки, шест от които разположени в Швеция и една — в Дания, участваха в групата на доставчици на входящи данни за STIBOR.

                     (9)

                     В оценката, която представи на ЕОЦКП, Finansinspektionen заключи, че прекратяването на изготвянето на STIBOR или неговото изготвяне въз основа на входящи данни или група доставчици на входящи данни, които вече не са представителни за базовия пазар или икономическа действителност, би могло да има значително неблагоприятно въздействие върху функционирането на финансовите пазари в Швеция.

                     (10)

                     Оценката на Finansinspektionen показва, че STIBOR се използва като референтна стойност при ценообразуването на извънборсови лихвени деривати, деноминирани в шведски крони, в размер на непогасена условна стойност от 3,5 трилиона евро. STIBOR се използва като референтна стойност при близо една четвърт от облигациите, деноминирани в шведски крони, и при ценообразуването на 75 % от всички кредити на домакинствата и нефинансовите институции в Швеция. Общата стойност на финансовите инструменти и финансовите договори, при ценобразуването на които STIBOR се използва като референтна стойност, е около осем пъти по-голяма от брутния национален продукт на Швеция. STIBOR е следователно от жизнена важност за финансовата стабилност и почтеност на пазара в Швеция. Заключението от оценката е, че прекъсването или ненадеждността на STIBOR би могло да има значително неблагоприятно въздействие върху функционирането на финансовите пазари в Швеция, както и върху предприятията и потребителите, защото бенчмаркът се използва за целите на заеми, потребителски кредити и инвестиционни фондове.

                     (11)

                     На 23 февруари 2018 г. ЕОЦКП изпрати на Комисията становището си, в което се посочва, че шведският Finansinspektion е взел предвид всички елементи и критерии, включени в член 20, параграф 3 от Регламент (ЕС) 2016/1011, и че той е предоставил количествени данни в подкрепа на признаването на STIBOR за критичен бенчмарк, както и аналитично е обосновал решаващата роля на STIBOR за шведската икономика.

                     (12)

                     С оглед на гореизложеното Регламент за изпълнение (ЕС) 2016/1368 следва да бъде съответно изменен.

                     (13)

                     Поради изключителното значение на STIBOR, широкото му използване и неговата роля при разпределението на капитала в Швеция настоящият регламент следва да влезе в сила незабавно.

                     (14)

                     Мерките, предвидени в настоящия регламент, са в съответствие със становището на Европейския комитет по ценни книжа,

               ПРИЕ НАСТОЯЩИЯ РЕГЛАМЕНТ:

            Член 1
            Приложението към Регламент за изпълнение (ЕС) 2016/1368 се заменя с текста в приложението към настоящия регламент.

            Член 2
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 171, 29.6.2016 г., стр. 1.

            (2)  Регламент за изпълнение (ЕС) 2016/1368 на Комисията от 11 август 2016 г. за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета, (ОВ L 217, 12.8.2016 г., стр. 1).

            ПРИЛОЖЕНИЕ
            „

                     ПРИЛОЖЕНИЕ
                     Списък на критичните бенчмаркове по член 20, параграф 1 от Регламент (ЕС) 2016/1011

                                 №

                                 Бенчмарк

                                 Администратор

                                 Местонахождение

                                 1

                                 Европейски междубанков лихвен процент (Euro Interbank Offered Rate — EURIBOR®)

                                 Европейски институт за паричните пазари (European Money Markets Institute — EMMI)

                                 Брюксел, Белгия

                                 2

                                 Индекс на средните лихвени проценти по овърнайт депозитите в евро (Euro OverNight Index Average — EONIA®)

                                 Европейски институт за паричните пазари (European Money Markets Institute — EMMI)

                                 Брюксел, Белгия

                                 3

                                 Лондонски междубанков лихвен процент (London Interbank Offered Rate — LIBOR)

                                 ICE Benchmark Administration (IBA)

                                 Лондон, Обединеното кралство

                                 4

                                 Стокхолмски междубанков лихвен процент (Stockholm Interbank Offered Rate — STIBOR)

                                 Шведска банкова асоциация (Svenska Bankföreningen)

                                 Стокхолм (Швеция)

               “


title: Регламент за изпълнение (ЕС) 2018/1653 на Съвета от 6 ноември 2018 година за прилагане на Регламент (ЕС) 2017/2063 относно ограничителни мерки с оглед на положението във Венесуела

text:
                  7.11.2018

                  BG

                  Официален вестник на Европейския съюз

                  L 276/1

         РЕГЛАМЕНТ ЗА ИЗПЪЛНЕНИЕ (ЕС) 2018/1653 НА СЪВЕТА
         от 6 ноември 2018 година
         за прилагане на Регламент (ЕС) 2017/2063 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/2063 на Съвета от 13 ноември 2017 г. относно ограничителни мерки с оглед на положението във Венесуела (1), и по-специално член 17, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 13 ноември 2017 г. Съветът прие Регламент (ЕС) 2017/2063 относно ограничителни мерки с оглед на положението във Венесуела.

                     (2)

                     Изложението на мотивите за включването на едно лице в списъка в приложение IV към Регламент (ЕС) 2017/2063 следва да бъде изменено.

                     (3)

                     Поради това приложение IV към Регламент (ЕС) 2017/2063 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение IV към Регламент (ЕС) 2017/2063 се изменя в съответствие с приложението към настоящия регламент.

            Член 2
            Настоящият регламент влиза в сила в деня след публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 ноември 2018 година.

                  За Съвета

                  Председател

               H. LÖGER

            (1)  ОВ L 295, 14.11.2017 г., стр. 21.

            ПРИЛОЖЕНИЕ
            В приложение IV към Регламент (EС) 2017/2063 вписване 7 се заменя със следното:

                           Име

                           Идентификационни данни

                           Изложение на мотивите

                           Дата на включване в списъка

                           „7.

                           Diosdado Cabello Rondón

                           Дата на раждане: 15 април 1963 г.

                           Председател на учредителното събрание и първи заместник-председател на Обединената социалистическа партия на Венесуела (PSUV). Участва в подкопаването на демокрацията и принципите на правовата държава във Венесуела, включително чрез използване на медиите за публични атаки и заплахи срещу политическата опозиция, други медии и гражданското общество.

                           22.1.2018 г.“